Larrunarri / Txindoki

Larrunarri / Txindoki, Gipuzkoa probintzian topa dezakegun euskal mendia da. 
Larrunarri edo Txindoki izango da seguraski Gipuzkoako mendirik ezagunena eta nekez egingo duzue bide oso inor topatu gabe.
Mendebaldeko ertzak oso itxura ikusgarria ematen dio, oso perfil bortitza erakusten baitu alde artatik ikusita.
Eskalatzaileek ere asko estimatzen dute alderdi hori.
Ez da halere Gipuzkoako mendirik altuena, ez eta Aralarkoa ere (Ganboa altuagoa da, oso urrutira gabe), baina Aralarko multzotik Amezketa aldera nabarmen oldartzen denez, Goierri aldeko irudirik esanguratsuena bilakatu da.
Eta mendizaleen oinek ohiko bidean egindako ebakiek erakusten dute hori egokien.
Itxura gogorra duen arren igoerak ez du zailtasun handirik, aldaparen gogortasuna alde batera utzita.
Ohiko bidea Larraitzen abiatu eta bide nabarmen bati jarraituz heltzen da tontorreraino, Egurraleko lepoan gora.
Beste bide batetik itzuli nahi izanez gero Muitze aldeko bidea har daiteke, hain nabarmena eta erabilia ez bada ere.

Erreferentziak

Kanpo estekak

Larrunarri / Txindoki, http://www.euskal-herria.org/.